[pic] | EURÓPAI BIZOTTSÁG |

Brüsszel, 2010.11.10.

COM(2010) 655 végleges

A BIZOTTSÁG JELENTÉSEAZ EURÓPAI PARLAMENTNEK, A TANÁCSNAK ÉS AZ EURÓPAI GAZDASÁGI ÉS SZOCIÁLIS BIZOTTSÁGNAK

Az új személygépkocsik CO 2 -kibocsátásának nyomon követése az EU-ban: a 2009. évre vonatkozó adatok

A BIZOTTSÁG JELENTÉSEAZ EURÓPAI PARLAMENTNEK, A TANÁCSNAK ÉS AZ EURÓPAI GAZDASÁGI ÉS SZOCIÁLIS BIZOTTSÁGNAK

Az új személygépkocsik CO 2 -kibocsátásának nyomon követése az EU-ban: a 2009. évre vonatkozó adatok

1. BEVEZETÉS

Az 1753/2000/EK határozat 9. cikke[1] szerint a Bizottság minden évben jelentést nyújt be az Európai Parlamentnek és a Tanácsnak a tagállamoktól kapott ellenőrző adatok alapján. Ez a jelentés a 2009. évre vonatkozó adatokat ismerteti.

A 2010. évtől kezdődően a 443/2009/EK rendelet[2] szerinti ellenőrzés és jelentés felváltja az 1753/2000/EK határozaton alapuló jelentési rendszert, mivel a rendelet hatályon kívül helyezi a határozatot.

2. AZ ÚJ SZEMÉLYGÉPKOCSIK ESETÉBEN MEGFIGYELHETŐ TENDENCIÁK

2.1. Az adatok minősége és feldolgozása

Minden tagállam benyújtotta az új személygépkocsik nyilvántartásáról szóló 2009. évi adatokat. Az adatokat több tagállam vonatkozásában is manuálisan újra fel kellett dolgozni, mivel a jelentésekben az előírttól eltérő üzemanyagokat, illetve ismeretlen járműveket tüntettek fel, korrekciós tényezőt alkalmaztak, vagy az adatokban egyéb pontatlanságok voltak. Ezeket a problémákat az adatértékelési folyamat során azonban sikerült jelentős adatveszteség nélkül kezelni. Az idősorok elemzésekor szem előtt kell tartani, hogy – ahogy az a harmadik részben található táblázatokból is kitűnik – nem minden uniós tagállam adatai kerültek figyelembevételre az összes évre vonatkozóan. Bár mindent elkövettünk a változások konzisztens bemutatása érdekében, a módszereket és a nyomon követést érintő fejlődés következtében az egyes tendenciákban előfordulhatnak törések.

Az előző években készült jelentésekkel ellentétben az ez évi jelentésben szereplő összesített adatok az összes üzemanyagtípus adatait tartalmazzák (korábban kizárólag a benzin- és a dízelüzemű járművekre vonatkozó adatokról számoltunk be), továbbá a CO2-kibocsátásra vonatkozó adatok nem tartalmazzák a 0,7%-os korrekciót. A 0,7%-os korrekciós tényezőt korábban az ACEA, a JAMA és a KAMA gyártószövetségek eredményeinek értékelése során alkalmaztuk azzal a céllal, hogy ily módon kompenzáljuk azt, hogy az önkéntes kötelezettségvállalások megtétele után változások történtek a szövetségek által alkalmazott mérési eljárásokban[3]. Ezeket a kötelezettségvállalásokat a 443/2009/EK rendeletben meghatározott célkitűzések hatályon kívül helyezték. A korábbi jelentésekkel való folytonosság biztosítása érdekében e szakaszban az adatokat gépjárműgyártó szövetségenkénti bontásban is bemutatjuk.

A nyomon követési jelentésben másodszor szerepelnek az alternatív üzemanyaggal működő járművekkel kapcsolatos adatok, tekintettel e járművek egyre növekvő piaci részesedésére és a rájuk vonatkozó adatok minőségének javulására. Az alternatív üzemanyaggal működő járművekre vonatkozóan a jelentésben szereplő adatok az alábbi üzemanyagtípusokra terjednek ki: cseppfolyósított szénhidrogéngáz (LPG), földgáz, elektromos áram, hidrogén, kettős üzemanyag, benzin-bioetanol, benzin-PB-gáz, benzin-földgáz, illetve az egyéb típusok.

2.2. Az új személygépkocsik átlagos CO 2 -kibocsátása

Az Európai Unióban nyilvántartásba vett új személygépkocsik átlagos fajlagos CO2-kibocsátása 2009-ben 145,7 g/km volt, ami az előző évhez képest 5,1%-os, azaz kilométerenként 7,9 grammos csökkenést jelent (a 2008-as adat 153,6 g/km volt), vagyis a fajlagos kibocsátás relatív csökkenése a nyomon követési rendszer működése óta még soha nem volt ilyen jelentős. A csökkenés oka részben a gazdasági és pénzügyi válság, valamint a több tagállamban bevezetett gépjármű-kiselejtezési terv is lehet. Az adatok azt is megmutatják, hogy csökkent a személygépkocsi-állomány, mivel az átlagos motorteljesítmény, járműtömeg és hengerűrtartalom kismértékben csökkent 2009-ben. A dízelüzemű járművek kibocsátása közel 6 grammal, a benzinüzemű gépjárművek kibocsátása majdnem 9 grammal, az alternatív üzemanyaggal működő járművek kibocsátása kicsivel több mint 11 grammal javult 2009-ben. Az új dízelüzemű és a benzinüzemű gépjárművek kibocsátása közötti különbség körülbelül 2,3 grammra csökkent. Érdemes megállapítani, hogy tíz évvel ezelőtt több mint 17 grammnyi különbség volt a benzinnel és a dízellel működő új járművek kibocsátása között.

2009-ben az új benzinüzemű autók aránya meghaladta a dízelüzemű járművekét. 2009-ben az alternatív üzemanyaggal működő járművek piaci részaránya jelentősen megnőtt. Ez leginkább az Olaszországban nyilvántartásba vett benzin-PB-gázzal működő járműveknek köszönhető, mivel ezek önmagukban az EU-27 tagállamában újként nyilvántartásba vett benzin-PG-gáz üzemű gépkocsik 92,8%-át teszik ki.

1. táblázat: Az új személygépkocsik átlagos CO2-kibocsátása üzemanyag-típusonként (EU-27)

Az összes üzemanyag | 1347 | 1356 | 1372 | 1379 | 1373 | 1337 |

Benzin | 1237 | 1235 | 1238 | 1235 | 1228 | 1206 |

Dízel | 1463 | 1479 | 1501 | 1510 | 1508 | 1498 |

Alternatív üzemanyagok | 1415 | 1404 | 1392 | 1271 | 1237 | 1169 |

2.4. Nyomon követési adatok gyártószövetségenkénti bontásban

A korábbi jelentésekkel való folytonosság biztosítása érdekében e szakaszban az adatokat gépjárműgyártó szövetségek szerint részletezve is bemutatjuk. Az új személygépkocsik CO2-kibocsátása 2009-ben mindegyik gyártószövetség esetében csökkent. A 2008. évvel összehasonlítva az ACEA 7,3, a JAMA 11,2, a KAMA pedig 9,7 grammal, a többi gyártó pedig átlagosan 18,4 grammal csökkentette gépjárműi átlagos CO2-kibocsátását. 2009-ben az új személygépkocsik tekintetében a KAMA-nak és a JAMA-nak is alacsonyabb volt a kibocsátási átlaga, mint az ACEA-nak, míg 2007-ben éppen fordított volt a helyzet.

7. táblázat: Az új személygépkocsik átlagos CO2-kibocsátása gyártószövetségenként

VOLKSWAGEN | 1 396 | 131 | 150.7 | 1 595 889 |

FORD | 1 268 | 125 | 139.7 | 1 249 195 |

FIAT | 1 134 | 119 | 130.1 | 1 206 362 |

RENAULT | 1 308 | 127 | 137.7 | 1 079 984 |

PEUGEOT | 1 292 | 126 | 133.6 | 966 013 |

CITROEN | 1 328 | 128 | 137.9 | 850 753 |

OPEL | 1 329 | 128 | 147.6 | 802 686 |

TOYOTA | 1 277 | 126 | 131.7 | 691 518 |

BMW | 1 526 | 137 | 151.2 | 680 768 |

DAIMLER | 1 487 | 135 | 166.8 | 666 341 |

AUDI | 1 605 | 141 | 160.2 | 586 764 |

SKODA | 1 266 | 125 | 147.9 | 446 671 |

NISSAN | 1 348 | 129 | 154.3 | 359 094 |

HYUNDAI | 1 245 | 124 | 137.8 | 322 432 |

SEAT | 1 253 | 125 | 140.1 | 307 811 |

KIA | 1 384 | 131 | 145.9 | 240 986 |

VAUXHALL | 1 321 | 128 | 151.9 | 233 400 |

HONDA | 1 354 | 129 | 147.3 | 231 810 |

DACIA | 1 182 | 121 | 151.9 | 226 618 |

MAZDA | 1 251 | 124 | 149.5 | 199 299 |

Az összes olyan gyártó közül, amelynek több mint 10 000 gépjárművét vették nyilvántartásba az Európai Unióban 2009-ben, az egyik – a MARUTI – már mostanra teljesítette a 2015-re kitűzött célértéket (átlagos tömeg: 932 kg, fajlagos kibocsátási célérték: 110 CO2 g/km, átlagos fajlagos kibocsátási érték 2009-ben: 104 CO2 g/km, 2009-ben nyilvántartásba vett gépjárművek száma: 14 095).

[1] Az Európai Parlament és a Tanács 1753/2000/EK határozata az új személygépkocsik átlagos fajlagos CO2-kibocsátását ellenőrző rendszer kialakításáról, HL L 202., 2000.8.10.

[2] Az Európai Parlament és a Tanács 443/2009/EK rendelete (2009. április 23.) az új személygépkocsikra vonatkozó kibocsátási követelmények meghatározásáról, HL L 140., 2009.6.5.

[3] A 0,7%-os korrekcióval kapcsolatban a COM(2002) 693 végleges és a COM(2004) 78 végleges dokumentum nyújt bővebb tájékoztatást.

[4] EU-15: Ausztria, Belgium, Dánia, Finnország, Franciaország, Németország, Görögország, Írország, Olaszország, Luxemburg, Hollandia, Portugália, Spanyolország, Svédország és Egyesült Királyság (kivéve Észak-Írország).

EU-10: Ciprus, Cseh Köztársaság, Észtország, Magyarország, Lettország, Litvánia, Málta, Lengyelország, Szlovákia és Szlovénia.

EU-12: EU-10, valamint Bulgária és Románia.

EU-25: EU-15 és EU-10.

EU-27: EU-15 és EU-12.

[5] Azon új személygépkocsik tartoznak az „egyéb” címszó alá, amelyeket nem lehetett kategóriába sorolni (mivel a tagállamok nem a megfelelő módon jelentették a kért adatokat).

[6] Az adatszolgáltató uniós tagállamokban nyilvántartásba vett új személygépkocsik összesen.

[7] http://ec.europa.eu/environment/air/transport/co2/co2_monitoring.htm

[8] A 2009/443/EK rendelet I. mellékletében meghatározott képlet alapján számított fajlagos kibocsátási célérték.